O mástel: tamién feito d'una u quantas piezas de fusta (acirón, caoba, palorrosa, etc.), tien en o suyo interior una barra d'acero u atro material muy resistent, dita alma, ta contrarrestar a tensión d'as cuerdas sobre él y que no pierda linealidat. Gosa ir atornillato a o cuerpo (como en a Fender Stratocaster) u bien apegato (en a Gibson Les Paul). Sobre ell se troba o diapasón (a on que se refirman os didos ta tanyer) d'a mesma fusta que o mástel u atra (palorrosa, palisandro, ebano, acirón, etc.) engomata a ell. Dencima d'o diapasón y en perpendicular a las cuerdas se troban os trastes; chicotas barras metalicas (d'acero por un regular) que dentran en contacto con a cuerda quan se refirman os didos en o espacio entre ells y sobre o diapasón.